Bru tatt av flom i Trøndelag
Statens vegvesen melder om at ett av fundamentene på Reinåbrua vest for Gudå i Meråker har fått skader grunnet mye regn og snøsmelting de siste dagene. -Vi jobber nå med å få på plass ei midlertidig bro på stedet. Når broen er på plass og det er forsvarlig å åpne veien for trafikk, så vil trafikken kunne gå i en retning på E14 over denne broen. Inntil den midlertidige broen er ferdig montert, så er det omkjøring via Sverige og fv. 72 i Verdal, sier avdelingsdirektør Magne Steiner Malmo i Statens vegvesen. I 2011 ble 50 personer isolert i trøndergrend da flom tok broen. 35 arbeidere i Veidekke kom tirsdags formiddag til den stengte broen. De er på vei til bassamling på Teveltunet i Meråker. -Vi fikk sms i natt om at broen var stengt, så vi bestilte buss som henter oss på andre siden. Dette kommer til å gå bra, forteller Pia Hæverstøl til VG. De fikk lov til å spasere over broen til fots. På andre siden ble de møtt med vaffel og kaffeservering fra Teveltunet, -Det er ikke så mye å gjøre med. Vi jobber med å reparere sånt, så dette ordner seg, sier Egil Dalsåen i Veidekke. Vegvesenet kunne ikke svare VG på om de hadde en kriseplan for ambulanse og nødhjelp. Et kjøretøy med en syk handikappet mann ble nektet å passere og måtte returnere i retning Stjørdal. Her er beskrivelse av omkjøringsruten folk skal benytte nå: Hvis du kommer fra Trondheim og skal til Sverige, så må du kjøre til Verdal, ta av på fv. 72 og følge den over Skalstufjellet. Kommer du fra Sverige, kan du altså ikke kjøre via Storlien og videre på E14 vestover til Stjørdal. Du må ta fv. 72 mot Verdal og følge E6 videre. Togskinnene ble hengende i løse lufta da et ras rammet E14 i Meråker. Ei ny bro er på vei fra Østlandet nå. – Montering av den midlertidige broen starter i løpet av tirsdag ettermiddag/kveld. Monteringen av broen tar noen timer. Når broen er på plass og det er forsvarlig å åpne veien for trafikk, så vil trafikken kunne gå i en retning på E14 over denne broen, sier avdelingsdirektør Magne Steiner Malmo i Statens vegvesen til bladet.no
Ødelagt bro på E 14 i Meråker skaper omkjøring til Trondheim på 3,5 timer via Sverige.